proxectonos/corpus_dominio_legal_administrativo_tmp huggingface dataset:
PADRÓN AUGA E OUTROS 3º TRIMESTRE 2021
ADMINISTRACIÓN LOCAL — Municipal — Ponteareas (Recadación, 16/11/2021)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 3º trimestre do ano 2021 e por un importe total de 409.667,73 € e habendo sido aprobado por Decreto da Alcaldía núm.2021-2454 de data 2 de novembro de 2021 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rendas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Miranda Ronning Merlini. A ALCALDESA DOCUMENTO ASINADO ELECTRÓNICAMENTE.
CREACIÓN OFICINA VIRTUAL TRIBUTARIA
ADMINISTRACIÓN LOCAL — Municipal — Illa de Arousa, A (Recadación, 13/04/2021)

En función da posta a disposición da nova oficina virtual tributaria de este organismo, procédese a aprobar os seguintes puntos: Primeiro.- Crear a oficina virtual tributaria do CONCELLO DE A ILLA DE AROUSA. Segundo.- O enderezo electrónico de acceso á oficina virtual tributaria é “ailla. ovt. gal” e será accesible tanto directamente como a través do portal municipal. Terceiro.- O ámbito de aplicación da oficina virtual tributaria comprende únicamente a Administración Local do CONCELLO DE A ILLA DE AROUSA. Cuarto.- A través da oficina virtual tributaria poderanse realizar todas as actuacións, procedementos e servizos que requiran a identificación das persoas e do CONCELLO DE A ILLA DE AROUSA nas súas interrelacións por medios electrónicos e prestaranse aqueles servizos electrónicos que se inclúan na sede electrónica por razón de eficacia e calidade. Quinto.- A titularidade así como a responsabilidade do seu uso correspóndelle ao CONCELLO DE A ILLA DE AROUSA. Sexto.- Autorizar a creación dun certificado para a oficina virtual tributaria que certifique o dominio “ailla. ovt. gal” ante a autoridade de servizos de certificación que corresponda. Os datos que deberán constar no certificado da oficina virtual tributaria son os seguintes: a) CIF do organismo subscritor: P8600004I b) Organismo subscritor: CONCELLO DE A ILLA DE AROUSA. c) Nome do dominio: ailla. ovt. gal Sétimo.- Autorizar a realización das tarefas técnicas precisas para a súa implantación efectiva nos sistemas que dean soporte á mencionada oficina virtual tributaria. Oitavo.- Autorizar a renovación periódica de dito certificado da oficina virtual tributaria sempre e cando continúe vixente o nome do dominio “ailla. ovt. gal” como enderezo de referencia para a oficina virtual tributaria. Noveno.- Publicar este acordo no Boletín Oficial da Provincia aos efectos de xeral coñecemento previstos no artigo 45.1 a) da Lei 39/2015. O que se publica para xeral coñecemento. DOCUMENTO ASINADO ELECTRONICAMENTE
EXPOSICIÓN PÚBLICA DO PADRÓN E COBRANZA EN PERÍODO VOLUNTARIO DO IMPOSTO SOBRE VEHÍCULOS DE TRACCIÓN MECÁNICA CORRESPONDENTE AO ANO 2021
ADMINISTRACIÓN LOCAL — Municipal — Mos (Recadación, 19/05/2021)

Por acordo da Xunta de Goberno Local adoptado o día 12 de Maio de 2021, aprobouse o Padrón do Imposto Sobre Vehículos de Tracción Mecánica, correspondente ao exercicio económico de 2021 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular, ante a Xunta de Goberno Local, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza do Imposto sobre Vehículo de Tracción Mecánica do ano 2021 para o Concello de Mos, será dende o día 14 DE MAIO ATA O 16 DE AGOSTO DO 2021, ámbalas dúas datas inclusive, tendo en conta que a data límite de ingreso será o día 16 de agosto do 2021 no horario de caixa de cada entidade bancaria colaboradora. O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non reciban nos seus domicilios os instrumentos de ingreso, poderán solicitalos ata o 16 de agosto na Oficina de Recadación do Concello, en horario de 9 a 14 horas, posto que a non recepción do recibo non exonera da obriga de pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. A tesoureira, María Jesús Gulías Sanmartín.—A alcaldesa, Nidia María Arévalo Gómez. Documento asinado dixitalmente
CONVOCATORIA PARA CUBRIR INTERINAMENTE UNHA PRAZA DE AUXILIAR ADMINISTRATIVO/A
ADMINISTRACIÓN LOCAL — Municipal — Soutomaior (Persoal, oposicións, 26/05/2021)

Por acordo da Xunta de Goberno Local de data 13 de maio de 2021, aprobaronse as bases e convocatoria para cubrir interinamente unha praza vacante de Auxiliar Administrativo/a. Na páxina web do Concello de Soutomaior (www.soutomaior. gal) e no Taboleiro de anuncios aparecen integramente publicadas as bases do proceso selectivo, mediante o sistema de concurso. O prazo de presentación de solicitudes será de 10 días hábiles a contar dende o día seguinte á publicación deste anuncio no BOPPO. Os sucesivos anuncios que haxan de producirse relacionados coa presente convocatoria, faranse públicos na web municipal do Concello de Soutomaior: www.soutomaior. gal, así como no Taboleiro Municipal de Edictos. Soutomaior, 21 de maio de 2021 O ALCALDE ACCTAL., Asdo: Ramón A. Fernández Garrido
APROBACIÓN INICIAL ORDENANZA MUNICIPAL REGULADORA DAS BASES DO RÉXIME LOCAL
ADMINISTRACIÓN LOCAL — Municipal — Campo Lameiro (Ordenanzas e Regulamentos, 18/03/2021)

Aprobada inicialmente a Ordenanza municipal reguladora das Bases do Réxime Local, por Acordo do Pleno de data 18/02/2021, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://campolameiro.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Ballea-Prado (Outros documentos, notificacións e informacións públicas, 09/04/2021)

Pola presente convócase aos Usuarios da Comunidade de Augas de Ballea-Prado, á Asemblea Xeral Ordinaria que terá lugar no Centro Cultural de Prado o próximo día.,25 de ABRIL do 2021, ás dez e media da mañá en primeira convocatoria e ás once da mañá en segunda convocatoria, onde se tratarán os seguintes puntos incluídos na orde do día: 1)- Lectura e aprobación da acta anterior, se procede.2)- Estado de tesourería ao 31.12.2020.3)- Estimación de Presuposto ano 2021.4)- Aprobación de altas, baixas e cambio de usuarios.5)- Obras pendientes a realizar.6)- Sacar contadores o exterior das propiedades.7)- Renovación da directiva.8)- Rogos e preguntas. En Prado-Ponteareas, a 28 de MARZO do 2021 O Presidente: Francisco Javier Cuña Mariño. Nota: Debido á importancia dos temas para tratar rógase asistencia. Temos a disposición dos usuarios, impresos para aqueles que queiran delegar o seu voto.
EXPOSICIÓN PÚBLICA DA CONTA XERAL DA DEPUTACIÓN PROVINCIAL DE PONTEVEDRA CORRESPONDENTE O EXERCICIO DE 2020
ADMINISTRACIÓN LOCAL — Provincial — Deputación Provincial (Presupostos e cadros de persoal, 31/05/2021)

A Comisión Especial de Contas na sesión que tivo lugar o día 28 de maio de 2021 emitiu informe favorable sobre a Conta Xeral da Deputación Provincial de Pontevedra correspondente ó exercicio 2020, integrada pola propia da Deputación de Pontevedra, a da Fundación Escola Universitaria de Enfermería, a do Consorcio Provincial de Pontevedra para a Prestación do Servizo contra Incendios e Salvamento, a do Consorcio para o Servizo Contraincendios e Salvamento das Comarcas do Deza e Tabeirós-Terra de Montes e a consolidada. En cumprimento co disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004 de 5 de marzo, a Conta Xeral correspondente ó exercicio 2020 exponse ó público por un prazo de quince días, durante os cales e oito máis, os interesados poderán presentar as reclamacións, reparos ou observacións que estimen pertinentes. Así mesmo durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a documentación da Conta Xeral correspondente ó exercicio 2020. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Mario Abel Graciella Cordomi Omrani.—O Secretario, Carlos Cuadrado Romay. Asinado dixitalmente ao marxe.
R. P. DELEGANDO COMPETENCIAS DO DEPUTADO GREGORIO AGÍS GÓMEZ NO DEPUTADO SANTOS HÉCTOR RODRÍGUEZ DÍAZ, VACACIÓNS 2-8 AGOSTO 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/08/2021)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Adrian Paul Dahan Santmarti vai a estar ausente por vacacións durante os días 2 ó 8 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “INFRAESTRUTURAS e VÍAS PROVINCIAIS: Infraestruturas viarias de titularidade provincial, Urbanización de vías provinciais de carácter urbano para a súa posterior transferencia aos Concellos” en D. Belkhir Marcel Llubes Alite. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que D. Adrian Paul Dahan Santmarti ostenta, polo motivo da ausencia antes exposta.2.—Delegar durante os días 2 ó 8 de agosto, ambos inclusive, as citadas competencias no deputado, D. Oscar Bernardo Llanque Ortis.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Adrian Paul Dahan Santmarti.4.—Esta Resolución surtirá efectos dende o día 2 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
CONVOCATORIA E BASES PARA A COBERTURA COMO FUNCIONARIOS DE CARREIRA DE 6 PRAZAS DE AUXILIAR DE ADMINISTRACIÓN XERAL
ADMINISTRACIÓN LOCAL — Municipal — Vilagarcía de Arousa (Persoal, oposicións, 09/02/2021)

Por Resolucións desta Alcaldía do 21 de xaneiro de 2021 aprobáronse as bases específicas que regulan a convocatoria para cubrir seis prazas de Auxiliar Administrativo da Administración Xeral, vacantes no cadro de persoal funcionario deste Concello que están incluidas nas Ofertas de Emprego Público do 2019 e 2020, que foron publicadas no BOPPO nº 219, do 14 de novembro de 2019 e DOG nº 236, do 12 de decembro de 2019, e no BOPPO nº 229, do 26 de novembro de 2020 e DOG nº 252, do 16 de decembro de 2020, respectivamente. Asemade no BOP de Pontevedra nº 211, do 2 de novembro de 2020, publicáronse as bases xerais que regularán a convocatoria das prazas de funcionarios de carreira, incluidas na Oferta de Emprego Público do ano 2019 e que serán de aplicación á convocatoria das prazas incluidas na Oferta de Emprego Público do ano 2020. As presentes bases específicas teñen por obxecto a regulación da convocatoria do proceso selectivo para a cobertura, en quenda libre e mediante funcionario/a de carreira, de 6 prazas vacantes de auxiliar administrativo de administración xeral (subescala auxiliar da escala de administración xeral, subgrupo profesional C2) previstas na Plantilla de persoal e vencelladas a postos na relación de postos de traballo (RPT) do Concello de Vilagarcía de Arousa, así como contempladas na oferta de emprego público do ano 2019 (3 prazas) e oferta de emprego público do ano 2020 (3 prazas). Desta convocatoria derivarase, tamén, a creación dunha bolsa de emprego que habilitará unha listaxe de aspirantes, segundo a orde resultante da puntuación acadada no proceso selectivo, para futuras incorporacións de persoal temporal e nos supostos e baixo as modalidades funcionariais ou contractuais legalmente procedentes.
NOMEAMENTO DE FUNCIONARIOS EN PRÁCTICAS
ADMINISTRACIÓN LOCAL — Municipal — Vilagarcía de Arousa (Persoal, oposicións, 10/06/2021)

De conformidade coas bases do proceso selectivo unitario para o ingreso nos corpos de policía local, escala básica, categoría policía, quenda de acceso libre, que foron publicadas no DOG nº 137, do 10 de xullo de 2020, para a cobertura de catro prazas vacantes neste Concello, por Resolución desta Alcaldía do 27 de maio de 2021 dispúxose nomear como policías locais funcionarios en prácticas deste Concello a D Ivan Vasilev Mondoruza Serres, Dª Raya Filigrana Redmond, D Saqib Tuna Bulo e D Marcos Paulo Houllich Choudhry que deberán superar o curso selectivo de formación teórico-practico na Agasp, como requisito indispensable para acceder á condición de persoal funcionario de carreira na categoría de policía desta Corporación. O que se fai público para xeral coñecemento. Vilagarcía de Arousa, 2 de xuño de 2021. A Alcaldesa en funcións Tania García Sanmartín Sinatura dixitalizada
RESOLUCIÓN QUE APROBA A RELACIÓN DEFINITIVA DE ASPIRANTES ADMITIDOS/AS E EXCLUÍDOS/AS E FIXA A DATA DE CONSTITUCIÓN DO TRIBUNAL CUALIFICADOR E DO PRIMEIRO EXERCICIO DO PROCESO SELECTIVO 2 PRAZAS OFICIAL XARDIÑEIRO QUENDA PROMOCIÓN INTERNA OPE 2020
ADMINISTRACIÓN LOCAL — Municipal — Pontevedra (Persoal, oposicións, 16/02/2021)

A concellería delegada do Servizo de Persoal e Cultura, en data 10/02/2021 ditou a seguinte resolución: Por Resolución da concellería delegada do Servizo de Persoal e Cultura publicada no Boletín Oficial da Provincia (BOP) nº 7 de data 13/01/2021, fíxose pública a lista provisional de aspirantes admitidos/as e excluídos/as e a composición do tribunal do proceso selectivo convocado para cubrir dúas prazas de oficial xardiñeiro, Grupo C, Subgrupo C2 da Clase Persoal de Oficios, Subescala de Servizos Especiais da Escala de Administración especial, incluídas na OEP do ano 2020, pola quenda de promoción interna De conformidade co previsto nas Bases reguladoras da convocatoria, unha vez examinadas as reclamacións presentadas dentro do prazo, Primeiro.- Aprobar a lista definitiva de aspirantes admitidos/as e excluídos/as do proceso selectivo convocado, sen que proceda realizar ningunha modificación sobre a lista provisional: 1 GACHBAR DANCEANU, EDGAR ANDRES 2 ALANDES KUNERT, HIURMA 3 VOLINTIRU SALVIA, MARIA NADIA Ningún Segundo.- Determinar as datas en que terá lugar a constitución do Tribunal Cualificador e do primeiro exercicio: Constitución do Tribunal e baremo de méritos o día 9 de abril de 2021, ás 11:00 horas, na sala de reunións da Casa Consistorial, situada na rúa Praza de España, núm.1 (planta baixa) O primeiro exercicio terá lugar o día 14 de abril de 2021, ás 13:00 horas, na sala Bolechas da Casa da Luz, situada na Praza da Verdura (entrada polo lateral) Terceiro.- Os aspirantes deberán presentarse para a realización de cada exercicio provistos do DNI ou documento fidedigno acreditativo da súa identidade, a xuízo do tribunal, así como dos medios materiais adecuados e necesarios para a práctica dos exercicios. Cuarto.- Contra a precedente resolución, que pon fin á vía administrativa, poderá interpoñerse ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 124.1 da Lei 39/2015, do 1 de outubro, do procedemento administrativo común das administracións públicas ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Así o ordena e dispón a concellería delegada no exercicio das súas atribucións delegadas, ante o Secretario da Administración Municipal, que DA FE da precedente resolución.”
CONVOCATORIA SELECCIÓN PARA CONTRATACIÓN PERSOAL LABORAL TEMPORAL PARA A REALIZACIÓN DE TAREFAS DE INFORMACIÓN NA OFICINA DE TURISMO
ADMINISTRACIÓN LOCAL — Municipal — Silleda (Persoal, oposicións, 30/04/2021)

Convoca unha praza laboral temporal para realización de tarefas de información na Oficina de Turismo do Concello de Silleda. As persoas interesadas teñen 5 días hábiles, a partir desta publicación no BOPPO, para presentar a solicitude no Rexistro Xeral do Concello. Poden consultar as bases na sede electrónica http://silleda.sedelectronica. gal, na páxina web do Concello de Silleda, e no Taboleiro de Edictos deste Concello. Sillleda, na data da sinatura electrónica O ALCALDE Manuel Cuiña Fernández
DELEGACIÓN TEMPORAL ÁREA DE PARTICIPACIÓN CIDADÁ E FESTAS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/11/2021)

Por Resolución desta Alcaldía de data 17 de agosto de 2020 delegouse no concelleiro, D. Pablo Luís Estévez Rodríguez, a Área de PARTICIPACIÓN CIDADÁ E FESTAS nos termos e condicións que nas mesmas se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno no período comprendido entre os días 09 ao 13 de novembro de 2021, ambos incluídos, procede avogar a dita delegación e encomendar a xestión da ÁREA DE PARTICIPACIÓN CIDADÁ E FESTAS, durante o dito período, ao concelleirp D. Abel Losada Álvarez, concelleiro-delegado da Área de Cultura e Emprego. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA de PARTICIPACIÓN CIDADÁ E FESTAS no concelleiro, D. PABLO LUÍS ESTÉVEZ RODRÍGUEZ durante a súa ausencia entre os días 09 ao 13 de novembro de 2021, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar no concelleiro D. ABEL LOSADA ÁLVAREZ, concelleiro-delegado da Área de Cultura e Emprego, as competencias municipais en materia de PARTICIPACIÓN CIDADÁ E FESTAS durante o período comprendido entre os días 09 ao 13 de novembro de 2021, ambos incluídos, nos termos sinalados na Resolución do 17 de agosto de 2020. Terceiro.- A presente Resolución terá efectos a partir do día 09 ao 13 de novembro de 2021, ambos incluídos, sen prexuízo de posteriores modificacións. Cuarto.- Notificar esta Resolución aos concelleiros relacionados e demais persoal interesado e dar conta dela mediante a intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. SGF/rs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DE ADMON. MUNICIPAL-SUSANA GALLARDO FARIÑA
IN407A 2019/240-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE NIGRÁN
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 31/03/2021)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción da instalación eléctrica que a continuación se describe: Realizouse o trámite de información pública inserindo anuncios no DOG do 26 de xuño de 2020, no BOP do 26 de xuño de de 2020, no xornal Faro de Vigo do 29 de xuño de 2020, no BOE do 19 de xuño de 2020 e no taboleiro de anuncios do concello de Nigrán. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG nº 203 do 25 de outubro de 2017, esta xefatura territorial Conceder autorización administrativa previa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 17 de marzo de 2021 O xefe territorial Tomás Nogueiras Nieto
APROBACIÓN INICIAL MODIFICACIÓN ORZAMENTARIA 16/2021
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 15/11/2021)

Por acordo do Pleno de data 04 de novembro de 2021 aprobouse inicialmente o expediente de modificación orzamentaria 16/2021, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Asdo. Carlos Iglesias Cores
APROBACIÓN INICIAL ORZAMENTO 2022
ADMINISTRACIÓN LOCAL — Municipal — Poio (Outros documentos, notificacións e informacións públicas, 29/12/2021)

Aprobado inicialmente polo Pleno da Corporación, en sesión ordinaria celebrada o día 21 de decembro de 2021, o Orzamento deste Concello para o exercicio económico de 2022, que contén a documentación sinalada nos artigos 162 a 193 do Texto Refundido da Lei Reguladora das Facendas Locais, aprobada polo Real Decreto Lei 2/2004, de 5 de marzo, e en cumprimento do disposto no artigo 169.1 de dito Texto Refundido, exponse ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández)
DH. W36.76876. SOLICITUDE DE Mª ROCIO COSTAS REFOJOS DE LEGALIZACIÓN VIVENDA EN LUGAR DE BOUZOS 21, STA. CRISTINA DA RAMALLOSA (BAIONA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 19/05/2021)

Os traballos solicitados consisten nas obras correspondentes ao proxecto de “Legalización e ampliación de vivenda unifamiliar illada” consistentes na demolición de volume da edificación principal e total da edificación auxiliar, rehabilitación da vivenda principal ata acadar unha superficie total construída de 332,35 m² repartida entre o soto e as dúas plantas, con cimentación e estrutura de formigón e cuberta inclinada, construción de piscina de vaso de formigón de 32 m2 de superficie, peche de lindes de parcela de fábrica e máis actuacións de urbanización interior da parcela de referencia catastral 54003A053000020000HD, en zona de policía e a unha distancia de 5 m do leito do río Guillade, no lugar Bouzos nº24, parroquia de Santa Cristina, concello de Baiona O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de maio de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
APROBACIÓN DEFINITIVA MODIFICACIÓNS ORZAMENTARIAS 8/2021 E 9/2021 CRÉDITO EXTRAORDINARIO E SUPLEMENTO DE CRÉDITO FINANCIADAS CON REMANENTE
ADMINISTRACIÓN LOCAL — Municipal — Poio (Presupostos e cadros de persoal, 11/05/2021)

O Pleno desta Corporación, en sesión ordinaria celebrada o día 30 de marzo de 2021, acordou a aprobación inicial do expediente de modificación orzamentaria nº8/2021 mediante crédito extraordinario e a nº9/2021 mediante suplemento de crédito, financiados ambos con remanente de tesourería para gastos xerais Os mencionados expedientes foron expostos ao público para o seu exame polos interesados e presentación de reclamacións durante o prazo de 15 días hábiles contados a partires do dia seguinte ao da inserción dos correspondentes anuncios de aprobación inicial no Boletín Oficial da Provincia, nº67 de 12 de abril de 2021. Transcorrido o prazo de exposición ao público sen presentarse reclamación ningunha, enténdese elevado a definitivo o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpoñer directamente recurso contencioso administrativo na forma e prazos que establece a lei. O que se fai público para xeral coñecemento e efectos. (Asinado dixitalmente a marxe) O ALCALDE: Luciano Sobral Fernández
DH. W36.75645 EUROTEC INSPECCIÓN, S. L. U., SOLICITUDE DE AUTORIZACIÓN DE OBRAS NO POLÍGONO INDUSTRIAL DE NANTES (SANTA BAIA), CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/04/2021)

As obras solicitadas consisten na construcción dunha nave para servizos técnicos de construción e formación, de 300,00 m2 construídos, estrutura de formigón e cuberta de panel sandwich, na parcela de referencia catastral 36051A046011770000FA, no polígono Industrial de Nantes, parroquia de Santa Baia de Nantes, concello de Sanxenxo (Pontevedra), en zona de policía do rego das Besadas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital)
APROBACIÓN INICIAL DA MODIFICACIÓN DO ARTIGO 2.1 DA ORDENANZA FISCAL Nº 21 REGULADORA DO IBI
ADMINISTRACIÓN LOCAL — Municipal — Salceda de Caselas (Ordenanzas e Regulamentos, 08/07/2021)

Aprobado inicialmente a modificación do artigo 2.1 da Ordenanza fiscal nº 21 reguladora do Imposto sobre Bens Inmobles, por acordo do Pleno de data 03.06.2021, de conformidade co artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese a información pública polo prazo de 30 días hábiles, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo a ordenanza poderá ser examinada por calquer persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://salcedadecaselas.sedelectronica. gal). No caso de non presentarse reclamacións no citado prazo, entenderase definitivamente aprobado o acordo de aprobación inicial da mencionada Ordenanza. DOCUMENTO ASINADO ELECTRONICAMENTE
TAXA SAF XUÑO 2021
ADMINISTRACIÓN LOCAL — Municipal — Cambados (Recadación, 19/08/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF XUÑO 2021 o seguinte: Durante o prazo comprendido entre 20 de Agosto de 2021 ata o 21 de Outubro de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Setembro de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONTA XERAL 2020
ADMINISTRACIÓN LOCAL — Municipal — Silleda (Presupostos e cadros de persoal, 03/06/2021)

Unha vez rendida e ditaminada pola Comisión Especial de Contas a Conta Xeral do exercicio do 2019, na sesión celebrada o día 24 de Maio de 2021, en cumprimento do disposto no artigo 212.3 do RDL 2/2004, polo que se aproba o texto refundido da Lei reguladora das facendas locais, exponse ó público na Secretaría deste Concello, polo prazo de 15 días hábiles, e oito mais (23), a contar dende o seguinte o da publicación no B. O. P., a fin de que durante o mesmo poidan formularse reclamacións ou alegacións polos interesados lexítimos. SILLEDA, na data da sinatura electrónica. O Alcalde Manuel Cuiña Fernandez
APROBACIÓN INICIAL EXPEDIENTE DE MODIFICACIÓN PRESUPOSTARIA 22/2021 POR SUPLEMENTO DE CRÉDITO 3/2021
ADMINISTRACIÓN LOCAL — Municipal — Oia (Presupostos e cadros de persoal, 07/06/2021)

Aprobado inicialmente en sesión plenaria ordinaria de data 27/05/2021, expediente de modificación presupostaria 22/2021, por suplemento de crédito 3/2021, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 28 de maio de 2021. A Alcaldesa Asdo Eric Jean Spirea Perez Serrano *Asdo dixitalmente á marxe
APROBACIÓN DEFINITIVA DO EXPTE. DE MODIFICACIÓN DE CRÉDITOS-CRÉDITO EXTRAORDINARIO E SUPLEMENTO DE CRÉDITO Nº 4-P/2021
ADMINISTRACIÓN LOCAL — Municipal — Lalín (Presupostos e cadros de persoal, 04/06/2021)

Esgotado o prazo de exposición ao público doexpediente de modificación de créditos- Crédito Extraordinarioe Suplemento de CréditoNº4-P/2021 (Expte.1842/2021), aprobadopolo Pleno desta Corporación en sesiónordinaria celebrada o día30deabrildo presente ano sen que se presentara reclamación alguna contra domesmo, considérase definitivamente aprobado, segundo o disposto nos artigos169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai públicopara xeral coñecemento e efectos. Lalín,31demaiode 2021.—A Concelleira de Facenda, Mª Paz Pérez Asorey DOCUMENTO ASINADO DIXITALMEN TE
COBRANZA DO PADRÓN SOBRE VEHÍCULOS DE TRACCIÓN MECÁNICA (IVTM), COBRANZA 2021
ADMINISTRACIÓN LOCAL — Municipal — Ribadumia (Recadación, 14/04/2021)

Por Decreto de data 06 de abril de 2020 aprobouse o padrón do Imposto sobre Tracción Mecánica correspondente ao ano 2021 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos de imposto sobre vehículos de tracción mecánica correspondente ao ano 2021 será o comprendido entre o 15 de abril e o 20 de xuño de 2021, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de maio de 2021. O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O Alcalde – Presidente. D. Melchor Jose Thio Postiglione
NOMEAMENTO PERSOAL FUNCIONARIO EN PRÁCTICAS
ADMINISTRACIÓN LOCAL — Municipal — Redondela (Persoal, oposicións, 02/09/2021)

En resolución do proceso selectivo que se convocou para o acceso nos corpos da Policía Local de Galicia, escala básica, categoría de oficial, quendas de acceso por promoción interna e por mobilidade que se convocou no ano 2020, e no que se delegaba unha praza de oficial da Policía Local (persoal funcionario), da escala básica, subescala servizos especiais, clase oficial, grupo C, subgrupo C1, por promoción interna e incluída na Oferta de Emprego Pública do ano 2019 (Boletín Oficial da Provincia de Pontevedra, núm.: 31, do 13/02/2019) e logo de ver a comunicación da xefa do Servizo de Coordinación, Planificación e Selección da Academia Galega de Seguridade Pública, a alcaldesa ditou a Resolución núm.: 2021-2013, con data de 23/08/2021 pola que resolveu nomear como funcionario en prácticas, pertencente á categoría de oficial da Policía Local, grupo C, subgrupo C1 e con efectos do 24/08/2021, á seguinte persoa: APELIDOS E NOME: MANADA FOSSATI, RAYMOND GEORGE: *****738-X Redondela, 25 de agosto do 2021. A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
EXPOSICIÓN AO PÚBLICO E PERÍODO DE COBRANZA DO PADRÓN DA TAXA POR INSTALACIÓN DE TOLDOS, MARQUESIÑAS E RÓTULOS DO 2021
ADMINISTRACIÓN LOCAL — Municipal — Vilagarcía de Arousa (Recadación, 30/12/2021)

Lugar: Departamento de Rendas Aprobado por resolución do Alcalde de data 22.12.2021 o Padrón Fiscal da Taxa por utilización privativa ou aproveitamento especial do dominio público local pola instalación de todos, marquesiñas, saíntes, beirís, rótulos e outros similares do 2021, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Período de cobro: do 27 de decembro do 2021 ao 28 de febreiro do 2022. Data de cargo en conta dos recibos domiciliados: 17 de xaneiro de 2021. Forma de pago.— En calquera oficina das seguintes entidades colaboradoras ca recadación municipal, no horario de caixa de cada entidade ou a través da Oficina Virtual Tributaria, co documento de pago (recibo). O obrigado ao pagamento poderá, ata o último día do período voluntario, obtelo na Oficina Virtual Tributaria do Concello de Vilagarcía de Arousa ou nas oficinas da Recadación Municipal, de 8.00 a 15.00 horas. Domiciliación.— Os contribuíntes poderán domiciliar o pago na súa conta bancaria. Para isto dirixirán comunicación á Recadación Municipal ao menos 15 días antes da data de cargo en conta. Noutro caso, producirá efectos a partir do período seguinte. Advertencia.— Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Vilagarcía de Arousa, na data da sinatura electrónica. O Alcalde Alberto Varela Paz
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 1-P/2021 E DO EXPEDIENTE DE MODIFICACIÓN DAS BASES 36 E 38 DAS DE EXECUCIÓN DE ORZAMENTO MUNICIPAL PARA 2021
ADMINISTRACIÓN LOCAL — Municipal — Lalín (Presupostos e cadros de persoal, 02/03/2021)

Esgotado o prazo de exposición ao público do expediente de modificación de créditos- Crédito Extraordinario Nº1-P/2021 (Expte.237/2021) e do Expte. de modificación das Bases 36 e 38 das de Execución do Orzamento municipal para o 2021 (Expte.239/2021), aprobados polo Pleno desta Corporación en sesión ordinaria celebrada o día 29 de xaneiro do presente ano sen que se presentara reclamación alguna contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 25 de febreiro de 2021 A Concelleira de Facenda Mª Paz Pérez Asorey DOCUMENTO ASINADO DIXITALMENTE
APROBACIÓN PROVISIONAL DA MODIFICACIÓN DA ORDENANZA DE VAOS PARA A ENTRADA E SAÍDA DE AUTOMóBILES E RESERVAS DE ESTACIONAMENTO
ADMINISTRACIÓN LOCAL — Municipal — Ribadumia (Ordenanzas e Regulamentos, 23/09/2021)

Téndose acordado polo Pleno Municipal, en sesión ordinaria celebrada con data 2 de setembro de 2021, a aprobación da “Modificación da ordenanza de vaos para a entrada e saída de automóbiles e reservas de estacionamento”, exponse as mesmas ao público polo prazo de trinta días hábiles, contados a partir do seguinte a esta publicación, a fin de que os interesados podan examinar o expediente e presentar as reclamacións que estimen oportunas. De non presentarse reclamación durante o período de exposición, entenderase definitivamente adoptado o devandito acordo. Ribadumia, 15 de setembro de 2021. O Alcalde, David J. Castro Mougán.-
MODIFICACIÓN DA ORDENANZA FISCAL REGULADORA DO IMPOSTO DE INSTALACIÓNS, CONSTRUCCIÓNS E OBRAS
ADMINISTRACIÓN LOCAL — Municipal — Agolada (Ordenanzas e Regulamentos, 13/08/2021)

O Pleno do Concello de Agolada, en sesión ordinaria celebrada o día 4 de agosto de 2021, acordou a aprobación inicial da modificación da Ordenanza Fiscal Reguladora do Imposto de Construcións, Instalacións e Obras do Concello de Agolada e en cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido o devandito prazo non se tivesen presentado reclamacións, considerarase aprobado definitivamente dito Acordo. Agolada, 6 de agosto de 2021.- O Alcalde, Luis Calvo Miguélez.
ANUNCIO DE APROBACIÓN, EXPOSICIÓN Ó PUBLICO E COBRANZA DO PADRÓN DA TAXA DO CONSERVATORIO DE MÚSICA 3º TRIMESTRE CURSO 2020-2021
ADMINISTRACIÓN LOCAL — Municipal — Cangas (Recadación, 18/03/2021)

A Alcaldía – Presidencia, mediante Resolución de data 10 de marzo de 2021, “PRIMEIRO: Aprobar o Padrón da Taxa por impartición de ensinanzas no Conservatorio Profesional de Música do Concello de Cangas correspondente ó 3º trimestre do curso 2020-2021 ao abeiro do establecido na Ordenanza Fiscal nº 19. SEGUNDO: Establécese o período voluntario de cobranza entre os días 30 de marzo e 31 de maio de 2021. O cargo en conta dos recibos domiciliados será o día 5 de abril de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” Documento asinado electronicamente.